
	1.
	Vispārējās prasības

	1.1.
	Pakalpojuma mērķis
	Nodrošināt viena GSM ierīču atrašanās vietas noteicēja piegādi (turpmāk — Prece) un ierīkošanu divos Valsts robežsardzes helikopteros AW119MKII G1000H (komerciālais nosaukums: AW119Kx), reģistrācijas zīme YL-HMV (sērijas numurs: 14964) un reģistrācijas zīme YL-HMZ (sērijas numurs: 14969) (turpmāk — Helikopteri) saskaņā ar tehniskās specifikācijas un līguma prasībām.
	[norāda: “Atbilst” vai “Neatbilst”]
[norāda arī Preces ražotāju un modeli]

	1.2.
	Preces stāvoklis
	Prece nav iepriekš lietota un tajā nav iebūvētas lietotas vai atjaunotas komponentes.

Piezīme. Prece uz piegādes brīdi drīkst būt lietota, ciktāl lietošana ir bijusi nepieciešama tās pārbaudei izgatavošanas procesā vai pārbaudei, kas nepieciešama pēc ierīkošanas uz Helikopteriem.
	[norāda: “Atbilst” vai “Neatbilst”]


	1.3.
	Preces veids un pielietošanas mērķis
	Prece pārklājuma rajonā lidojuma laikā spēj noteikt mobilā tīkla lietotāja ierīci (IMEI (International Mobile Equipment Identity), IMSI (International Mobile Subscriber Identity) un citus parametrus) un tās ģeogrāfisko izvietojumu reālajā laikā.
	[norāda: “Atbilst” vai “Neatbilst”]


	1.4.
	Preces daudzums
	1 gab.
	[norāda Preces daudzumu gab.]


	1.5.
	Preces ierīkošana
	Ierīkot Precei nepieciešamo instalāciju Helikopteros tā, lai visi stiprinājumi, elektrobarošanas pieslēguma ligzda, antenas, kabeļi, konektori u.tml., kas ir nepieciešami un vienlaicīgi pietiekami, lai, tiem pievienojot Preci, tā būtu lietojama tam paredzētajiem mērķiem. Preces stiprinājums pie Helikopteriem ir tāds, lai Preci būtu viegli noņemt un uzstādīt.

Piezīme: Ja ierīkošanai tiek izmantota antena ar parametriem, kas saderīgi ar Helikopteros instalēto 3G/4G antenu (FlightCell daļas numurs: ANP 00033), un ja Helikopteru antenas izmantošana nesamazina Preces veiktspēju, tad izmanto Helikopteros uzstādīto 3G/4G antenu Preces ierīkošanai.
	[norāda: “Atbilst” vai “Neatbilst”]

	1.6.
	Preces komponenti
	Prece sastāv no vismaz šādām bāzes stacijām:
a) divas LTE / UMTS bāzes stacijas;
b) viena GSM bāzes stacija.

Piezīme: Preces funkcionēšana ir nodrošināta ar visām bāzes stacijām vienlaikus.
	[norāda: “Atbilst” vai “Neatbilst”]

	1.7.
	Mobilā tīkla lietotāja ierīces atrašanās vietas noteikšanas metodes
	Lai noteiktu mobilā tīkla lietotāja ierīces ģeogrāfisko izvietojumu reālajā laikā  Prece neizmanto mobilā tīkla lietotāja ierīces GPS geolokācijas datus vai informāciju par lietotāja ierīces WI-FI IP adresi.
	[norāda: “Atbilst” vai “Neatbilst”]

	1.8.
	Personas datu aizsardzība
	Prece nespēj pārtvert mobilā tīkla lietotāja ierīces balss sakarus, teksta īsziņas un datu pārraidi.

	[norāda: “Atbilst” vai “Neatbilst”]

	1.9.
	Preces izmantošanas nosacījumi
	Veicot instalāciju, ir jāņem vērā, ka Preces izmantošanas laikā helikopteru pasažieru kabīnē atradīsies vismaz divi operatori.
	[norāda: “Atbilst” vai “Neatbilst”]

	1.10.
	Papildus aprīkojuma izmantošana
	Precei un tās instalācijai nav jātraucē kameras MX 10 un tās operatora konsoles (Leonardo S.p.A SB-119-119 “ATA 93 – installation of Flir removable parts kit p/n 109G9300F08-111 and crew cabin operator kit P/N 109G9300F08-115) izmantošanu.
	[norāda: “Atbilst” vai “Neatbilst”]

	2.
	Tehniskās prasības

	2.1.
	Preces sertifikācija
	(1) Prece ir sertificēta atbilstoši RTCA/DO-160 (aktuālā revīzija) standartam vai ekvivalentam standartam.
(2) Attiecībā uz Preci un Helikopteru iekšējo un ārējo instalāciju ir saņemti visi sertifikāti, atļaujas u.tml., kā arī veiktas visas darbības, tai skaitā ierīkošanas darbi, kas atbilst: 
a) 2012. gada 3. augusta Komisijas Regulas (ES) Nr. 748/2012 ar ko paredz īstenošanas noteikumus par sertifikāciju attiecībā uz gaisa kuģu un ar tiem saistīto ražojumu, daļu un ierīču lidojumderīgumu un atbilstību vides aizsardzības prasībām, kā arī projektēšanas un ražošanas organizācijas sertifikāciju, un ir pietiekamas, lai helikopteriem būtu iespējams saņemt apliecību par gaisa kuģa derīgumu lidojumiem pēc ierīkošanas darbu pabeigšanas;
b) Komisijas Regulas (ES) Nr. 1321/2014 (2014. gada 26. novembris) par gaisa kuģu un aeronavigācijas ražojumu, daļu un ierīču lidojumderīguma uzturēšanu un šo uzdevumu izpildē iesaistīto organizāciju un personāla apstiprināšanu prasībām.
(3) Preces ierīkošana ir jāveic, pamatojoties uz tehnisko dokumentāciju saskaņā ar Komisijas Regulas 1321/2014 (2014. gada 26. novembra) par gaisa kuģu un aeronavigācijas ražojumu, daļu un ierīču lidojumderīguma uzturēšanu un šo uzdevumu izpildē iesaistīto organizāciju un personāla apstiprināšanu I pielikuma (M daļa)  M.A.304 punkta prasībām.

Piezīme: Pārliecinoties par Preces un iekšējās un ārējās instalācijas atbilstību Komisijas Regulas (ES) Nr. 1321/2014 (2014. gada 26. novembris) par gaisa kuģu un aeronavigācijas ražojumu, daļu un ierīču lidojumderīguma uzturēšanu un šo uzdevumu izpildē iesaistīto organizāciju un personāla apstiprināšanu prasībām, Valsts robežsardzes Aviācijas un speciālo operāciju pārvaldes LV.CAO.0011. tehniskā organizācija izsniegs sertifikātu (Certificate of Release to Service) pēc Preces ierīkošanas Helikopteros.
	[norāda: “Atbilst” vai “Neatbilst” un ja Prece sertificēta ekvivalentam standartam, tad  norāda standarta pilnu nosaukumu un pievieno pretendenta vēstuli par objektīviem pierādījumiem, ka piedāvātais standarts ir ekvivalents]

	2.2.
	Preces darbības temperatūra
	Prece ir tāda, kuru iespējams lietot pie ārējās gaisa temperatūras vismaz no – 25 oC līdz + 50 oC.
	[norāda Preces darbības temperatūras diapazonu Celsija grādos]

	2.3.
	Preces izmantošanas augstumi
	Prece ir tāda, kuru iespējams lietot lidojuma augstumā vismaz līdz 10 000 pēdām virs jūras līmeņa (QNH).
	[norāda Preces izmantošanas maksimālo augstumu pēdās]

	2.4.
	Preces svars
	Preces svars (noņemamā daļa), neieskaitot Helikopteru iekšējo un ārējo instalāciju, nepārsniedz 16 kg.
	[norāda Preces svaru kilogramos]

	2.5.
	Preces darbības rādiuss
	Prece lidojuma laikā spēj noteikt mobilā tīkla lietotāja ierīci un tās atrašanās vietu reālajā laikā vismaz 5 km rādiusā (tiešas redzamības attālumā).
	[norāda Preces darbības rādiusu kilometros]

	2.6.
	Preces darbības precizitāte
	Prece lidojuma laikā spēj noteikt mobilā tīkla lietotāja ierīces atrašanās vietu reālajā laikā ar precizitāti ne lielāku par 50 m;
	[norāda Preces darbības precizitāti metros]

	2.7.
	Mobilā tīkla lietotāja ierīces atrašanās vietas noteikšanas laiks
	Prece lidojuma laikā spēj noteikt mobilā tīkla lietotāja ierīci un attēlot tās atrašanās vietu uz elektroniskās kartes ātrāk par 5 min no ierīces atklāšanas brīža.
	[norāda mobilā tīkla lietotāja ierīces atrašanās vietas noteikšanas laiku minūtēs no ierīces atklāšanas brīža]

	2.8.
	Preces darbības diapazons (E-UTRA)
	a) 1 (IMT);
b) 3 (DCS1800);
c) 7 (IMT-E);
d) 8 (E-GSM);
e) 20 (LTE).
	[norāda: “Atbilst” vai “Neatbilst”]

	2.9.
	Mobilā tīkla lietotāja ierīces atrašanās vietas noteikšanas spēja
	Prece lidojuma laikā spēj noteikt mobilā tīkla lietotāja ierīci un tās atrašanās vietu, ja lietotāja ierīce:
a) atrodas ārpus uztveršanas zonas (atslēgta no tīkla);
b) pieslēgta pie 2G tīkla;
c) pieslēgta pie 3G tīkla;
d) pieslēgta pie 4G tīkla;
e) pieslēgta pie 5G NSA (Non Stand Alone) tīkla.
	[norāda: “Atbilst” vai “Neatbilst”]

	2.10.
	Preces pieslēgšana
	Precei citu starpā ir iebūvētas šādas ligzdas:
a) RS-232 ligzda – vismaz 1 gab.;
b) USB ligzda – vismaz 1 gab.;
c) Ethernet ligzda – vismaz 1 gab.
	[norāda: “Atbilst” vai “Neatbilst”]

	2.11.
	Preces elektriskā barošana
	Preces elektriskā barošana jābūt no Helikopteru elektriskās sistēmas, neizmantojot esošo elektrobarošanas paneļa ligzdu “Cigarete Lighter Receptacle”.
	[norāda: “Atbilst” vai “Neatbilst”]

	3.
	Preces funkcionalitāte

	3.1.
	Preces vadības konsole
	Preces kontrole tiek īstenota, izmantojot portatīvo datoru vai planšetdatoru. Preces savienojums ar portatīvo datoru vai planšetdatoru:
a) izmantojot bezvadu WLAN savienojumu;
b) izmantojot vadu caur Ethernet interfeisu.

Piezīme: Pie Preces vienlaikus var būt pieslēgti vismaz 3 (trīs) planšetdatori vai portatīvie datori.
	[norāda: “Atbilst” vai “Neatbilst”]

	3.2.
	Preces kontroles interfeiss
	Preces kontroles interfeiss satur Latvijas Republikas elektronisko karti, kuras detalizācijas pakāpe ir tāda, ka tajā iespējams redzēt ielu nosaukumus, māju numurus u.tml.
	[norāda: “Atbilst” vai “Neatbilst”]

	3.3.
	Mobilā tīkla lietotāja ierīces atrašanās vietas attēlošana
	Mobilā tīkla lietotāja ierīces atrašanās vieta tiek attēlota uz elektroniskās kartes ar ģeogrāfiskām koordinātām (WGS-84) un aprēķināto vietas noteikšanas paredzamo kļūdu;
	[norāda: “Atbilst” vai “Neatbilst”]

	3.4.
	Preces uzstādījumi
	Prece automātiskajā režīmā veic mobilā tīkla analīzi un piedāvā visoptimālākos uzstādījumus darbam 2G, 3G un 4G tīklā.
	[norāda: “Atbilst” vai “Neatbilst”]

	3.5.
	Mobilā tīkla lietotāju ierīču meklēšanas filtrs
	Prece nodrošina mobilā tīkla lietotāju ierīču meklēšanu, izmantojot IMEI vai IMSI numuru vai šo numuru daļu.
Prece nodrošina mobilā tīkla lietotāju ierīču filtrēšanu:
a) attēlo tikai izvēlētas lietotāju ierīces;
b) attēlo visas lietotāju ierīces, kad filtrs ir izslēgts;
c) neattēlo tikai izvēlētas lietotāju ierīces.
	[norāda: “Atbilst” vai “Neatbilst”]

	3.6.
	Mobilā tīkla lietotāju ierīču datu apkopošana
	Pēc lietotājā izvēles Prece atspoguļo šādu informāciju par mobilā tīkla lietotāju ierīcēm:
a) SIM kartes reģistrācijas valsts;
b) IMSI un IMEI numurs, ierīces veids;
c) savienojuma statuss un laiks;
d) signāla stiprums;
e) pēdējā savienojuma laiks;
f) ģeogrāfiskās koordinātas un attālums no Helikoptera.
	[norāda: “Atbilst” vai “Neatbilst”]

	3.7.
	Saziņa ar mobilā tīkla lietotāja ierīci
	Prece nodrošina saziņu ar mobilā tīkla lietotāja ierīci:
a) izmantojot balss sakarus;
b) izmantojot teksta īsziņas.
	[norāda: “Atbilst” vai “Neatbilst”]

	3.8.
	Preces darbības režīmi
	Pēc operatora izvēles Prece var darboties šādos režīmos:
a) 2G + 3G;
b) 3G + 3G;
c) 2G + 4G;
d) 4G + 4G.
	[norāda: “Atbilst” vai “Neatbilst”]

	3.9.
	Atskaite
	Pēc Preces izmantošanas Prece nodrošina apkopotu datu atskaiti, kurā ietilpst:
a) lidojuma maršruts;
b) mobilā tīkla lietotāju ierīču datu apkopojums; 
c) preces darbības režīms.
	[norāda: “Atbilst” vai “Neatbilst”]

	3.10.
	Mobilā tīkla lietotāju ierīces taupīšanas režīms
	Prece nerada sakaru traucējumus mobilā tīkla lietotāju ierīcēm, kurām Prece neveic atrašanās vietas noteikšanu.
	[norāda: “Atbilst” vai “Neatbilst”]

	3.11.
	Preces savietojamība ar citu aprīkojumu
	Precē integrēts interfeiss savietojamībai ar digitālo karti EURONAV 7.
	[norāda: “Atbilst” vai “Neatbilst”]

	4.
	Citas prasības

	4.1.
	Preces un instalācijas dokumentācija
	Vienlaikus ar Preci un Helikopteru instalāciju piegādāt un nodot pasūtītājam šādu dokumentāciju:
a) Preces lietotāja instrukciju rokasgrāmata (Operations manual);
b) Preces uzstādīšanas/ noņemšanas no Helikoptera rokasgrāmata (Installation manual);
c) Helikopteru iekšējās un ārējās elektroinstalācijas rasējumi;
d) lidojumderīguma uzturēšanas norādījumi (Instructions for continued airworthiness);
e) Preces ražotāja apliecinājums (Non-Interception Statement) par to, ka Prece nespēj pārtvert mobilā tīkla lietotāja ierīces balss sakarus, teksta īsziņas un datu pārraidi;
f) Preces ražotāja deklarācija (Non-Jamming-Declaration) par sakaru traucējumu neradīšanu mobilā tīkla lietotājiem, kuru meklēšanu Prece neveic;
g) visi sertifikāti, atļaujas u.tml., kas izriet no tehniskās specifikācijas 2.1. apakšpunkta prasībām.

Piezīme: Visa dokumentācija ir angļu vai latviešu valodā.
	[norāda: “Atbilst” vai “Neatbilst”]

	4.2.
	Programmatūras un programmaparatūras atjauninājumi
	(1)	Nodrošināt visu Preces darbībai nepieciešamo programmatūru.
(2)	2 (divi) gadus no Pakalpojuma nodošanas akta parakstīšanas dienas bez maksas nodrošināt programmaparatūras atjauninājumus Preces darbībai.
(3)	Ja programmnodrošinājums ir licencēts, piegādātajām licencēm jābūt pastāvīgi izmantojamām (perpetual), bez izmantošanas laika ierobežojuma (subscription).
	[norāda: “Atbilst” vai “Neatbilst”]

	4.3.
	Preces uztverto datu analītiskā datorprogramma
	Piegādāt un nodot pasūtītājam Preces uztverto datu analītisko datorprogrammu un licenci (ja tāda programmatūrai ir), kurai darbības termiņš ir vismaz 2 (divi) gadi no Pakalpojuma nodošanas akta parakstīšanas dienas.
	[norāda: “Atbilst” vai “Neatbilst”]

	4.4.
	Preces mācību simulators
	Nodrošināt pasūtītājam pieeju Preces mācību simulatoram, kura ir spēkā 2 (divi) gadus no Pakalpojuma nodošanas akta parakstīšanas dienas.
	[norāda: “Atbilst” vai “Neatbilst”]

	4.5.
	Preces servisa tehniskais atbalsts
	Nodrošināt Preces tehnisko atbalstu (bez maksas), pēc sava ieskata - attālināti vai pasūtītāja bāzē 2 (divi) gadus  no Pakalpojuma nodošanas akta parakstīšanas dienas.
	[norāda: “Atbilst” vai “Neatbilst”]

	4.6.
	Atmuitošanas procedūras
	Nepieciešamības gadījumā nodrošināt atmuitošanas procedūras Precei un tās instalācijas materiāliem, tajā skaitā visu nepieciešamo veidu piegādei nepieciešamo sertifikātu, licenču saņemšanu.
	[norāda: “Atbilst” vai “Neatbilst”]

	4.7.
	Preces piegādes un ierīkošanas izpildes vieta
	Valsts robežsardzes Aviācijas un speciālo operāciju pārvalde pēc adreses: “Jaunsmilgas”, Runtorta, Isnaudas pagasts, Ludzas novads, LV-5701.
	[norāda: “Atbilst” vai “Neatbilst”]

	4.8.
	Preces un instalācijas garantija
	Vismaz 2 (divi) gadus, skaitot no Pakalpojuma nodošanas akta parakstīšanas dienas.
	[norāda termiņu gados no Pakalpojuma nodošanas akta parakstīšanas dienas]

	4.9.
	Preces piegādes un ierīkošana izpildes laiks
	Līdz 210 kalendāra dienām, skaitot no līguma noslēgšanas dienas.
	[norāda termiņu kalendāra dienās no līguma noslēgšanas dienas]


[Dokumenta parakstītāja amats vai statuss]	        [Dokumenta parakstītāja vārds un uzvārds][footnoteRef:2] [2:  Ja tehnisko piedāvājumu paraksta vairākas personas, tad attiecīgo informāciju sniedz par katru personu, kura parakstījusi tehnisko piedāvājumu.] 

